12. ฐานะการเงินและผลการดำเนินงาน

12.1 งบการเงิน

(ก ) รายงานของผู้สอบบัญชีและสรุปการแสดงความเห็นของผู้สอบบัญชี

รายงานของผู้สอบบัญชีรับอนุญาต จากบริษัท สำนักงาน เอสจีวี ณ ถลาง จำกัด ในระยะเวลา 3
ปีที่ผ่านมา ผู้สอบบัญชีรับอนุญาตได้แสดงความเห็นโดยให้การรับรองแบบไม่มีเงื่อนไขต่องบดุลรวม
งบกำไรขาดทุนรวม งบแสดงการเปลี่ยนแปลงในส่วนของผู้ถือหุ้นรวม และงบกระแสเงินสดรวมของ
บริษัท ปูนซีเมนต์นครหลวง จำกัด (มหาชน)
และบริษัทย่อยว่างบการเงินข้างต้นแสดงฐานะการเงินและ ผลการดำเนินงานและกระแสเงินสด
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

(ข) ตารางสรุปงบการเงิน

-   ตารางสรุปงบดุลรวม

-   ตารางสรุปงบกำไรขาดทุนรวม

-   ตารางสรุปงบกระแสเงินสดรวม

-   ตารางสรุปอัตราส่วนทางการเงิน

    []

[]

[]

[]

[]

12.2 คำอธิบายและการวิเคราะห์ฐานะการเงินและผลการดำเนินงาน

รายได้

[]บริษัทฯและบริษัทย่อยมีรายได้โดยรวมในปี พ.ศ. 2545 เป็นจำนวนเงิน 17,367 ล้านบาท
เพิ่มขึ้น 936 ล้านบาทหรือร้อยละ 6 เปรียบเทียบกับปี พ.ศ. 2544 ซึ่งประกอบด้วย

  รายได้จากการขาย

รายได้จากการขายในปี พ.ศ. 2545 เป็นจำนวนเงิน 16,841 ล้านบาทหรือร้อยละ 97
ของรายได้รวม ซึ่งเพิ่มขึ้นจากปีก่อนเป็นจำนวน 913 ล้านบาทหรือร้อยละ 6

รายได้อื่น

บริษัทฯมีรายได้อื่นในปี 2545 เป็นจำนวน 526 ล้านบาท เพิ่มขึ้นจากปีก่อนโดยรวมเป็นจำนวน 23
ล้านบาท
โดยมีการเปลี่ยนแปลงหลักเนื่องจากการเพิ่มขึ้นของส่วนได้เสียในกำไรสุทธิของบริษัทย่อยและบริษัทร่วม
และกำไรจากการขายการลงทุนในหุ้นของบริษัทย่อยบริษัทหนึ่งด้วย

[]

จากโครงสร้างรายได้ข้างต้นร้อยละ 74.4 (ก่อนการปรับปรุงรายการระหว่างกลุ่มธุรกิจ)
ของรายได้จากการขายรวมเป็นรายได้จากธุรกิจปูนซีเมนต์ ซึ่งเป็นธุรกิจหลักของบริษัทฯ ในปี พ.ศ.
2545 ยอดขายสุทธิของปูนซีเมนต์ชนิดผงและชนิดเม็ดเพิ่มขึ้นจากปีก่อน คิดเป็นร้อยละ 6
โดยการเพิ่มขึ้นเป็นผลมาจากปริมาณ การขายปูนซีเมนต์ที่เพิ่มสูงขึ้น
โดยปริมาณการขายภายในประเทศเพิ่มขึ้นร้อยละ 20 และปริมาณการขาย
ต่างประเทศเพิ่มขึ้นร้อยละ 4

ปัจจัยหลักที่ส่งเสริมการเพิ่มขึ้นของยอดขาย
สืบเนื่องมาจากการที่ภาวะเศรษฐกิจไทยขยายตัวประมาณร้อยละ 5 โดยเฉพาะในหมวดวัสดุก่อสร้าง
จึงส่งผลให้ปริมาณความต้องการปูนซีเมนต์ภายในประเทศเพิ่มสูงขึ้น และในส่วนของภาคการส่งออก
ถึงแม้ว่าปริมาณการขายไปยังตลาดสหรัฐอเมริกาจะลดลง แต่ปริมาณการส่งออกโดยรวมของปี พ.ศ.
2545 ยังคงเพิ่มสูงขึ้น ทั้งนี้เป็นปริมาณการส่งออกไปยังกลุ่มประเทศใน ทวีปเอเซียคิดเป็นร้อยละ
58 ของปริมาณการส่งออกทั้งหมด อีกปัจจัยหนึ่งที่ช่วยส่งเสริมการเพิ่มขึ้นของ ยอดขาย
เป็นผลจากการนำรูปแบบการให้บริการลูกค้าผ่านเว็บเซลส์ รวมทั้งศูนย์บริการลูกค้าสัมพันธ์ที่
ให้บริการลูกค้าตลอด 24 ชั่วโมง
ซึ่งเป็นการพัฒนาประสิทธิภาพของการติดต่อสื่อสารระหว่างบริษัทกับลูกค้า ได้เป็นอย่างดี โดยในปี
พ.ศ. 2545 ได้มีลูกค้าใช้บริการสั่งซื้อสินค้าผ่านเว็บเซลส์ถึง 4.4 ล้านตัน

ค่าใช้จ่าย

จากการปรับปรุงกระบวนการผลิตและการดำเนินการควบคุมต้นทุนผลิตที่มีประสิทธิภาพ บริษัทฯ
มีต้นทุนสินค้าที่ขายและค่าใช้จ่ายรวมในปี พ.ศ. 2545 เป็นจำนวนเงิน 13,830 ล้านบาท
เพิ่มขึ้นจาก ปี พ.ศ. 2544 คิดเป็นร้อยละ 5 อันเนื่องมาจากการเพิ่มขึ้นของปริมาณการผลิต
ซึ่งสืบเนื่องมาจากการเพิ่มขึ้นของปริมาณขายดังที่ได้กล่าวมาแล้วข้างต้น
โดยสรุปต้นทุนและค่าใช้จ่ายโดยรวมดังนี้

[]

จากรายได้ที่เพิ่มขึ้นและต้นทุนดังกล่าวข้างต้น บริษัทฯมีกำไรสุทธิรวมในปี พ.ศ. 2545 เป็นจำนวน
2,599 ล้านบาท เปรียบเทียบกับ 2,249 ล้านบาทในปี พ.ศ. 2544 เพิ่มขึ้นคิดเป็นร้อยละ 15

ฐานะการเงินของบริษัทฯ ณ วันที่ 31 ธันวาคม 2545 โดยรวมเปรียบเทียบกับ ณ วันที่ 31
ธันวาคม 2544 ดังนี้

[]

[]ส่วนประกอบของสินทรัพย์ที่สำคัญ มีดังนี้

สินทรัพย์รวม

สินทรัพย์หมุนเวียนลดลง มีปัจจัยหลักจากการลดลงของเงินสด,
เงินฝากธนาคารและเงินลงทุนระยะสั้น และ การลดลงของลูกหนี้การค้าที่ค้าง
ทั้งนี้ส่วนหนึ่งเกิดจากการจ่ายคืนหุ้นกู้ที่ถึงกำหนดชำระด้วย

สินทรัพย์อื่นลดลงมีปัจจัยหลักเนื่องจากการลดลงของภาษีเงินได้รอตัดบัญชี

หนี้สินรวม

ณ วันที่ 31 ธันวาคม 2545 บริษัทฯ มีหนี้สินรวม 3,855 ล้านบาท ลดลงจากปีก่อนเป็นจำนวน
4,641 ล้านบาท เนื่องจากการลดลงของหนี้สินหมุนเวียน ซึ่งเป็นผลจากการจ่ายคืนหุ้นกู้มูลค่า
5,000 ล้านบาท เมื่อวันที่ 30 พฤศจิกายน 2545
และจากการเพิ่มขึ้นของเงินเบิกเกินบัญชีธนาคารเป็นปัจจัยหลัก
รวมทั้งการลดลงของเงินกู้ยืมระยะยาวด้วย

ส่วนของผู้ถือหุ้น

ณ วันที่ 31 ธันวาคม 2545 ส่วนของผู้ถือหุ้นมีจำนวน 16,769 ล้านบาท
เพิ่มขึ้นจากปีก่อนเป็นจำนวนเงิน 807 ล้านบาท ซึ่งเป็นผลหลักมาจากผลประกอบการของปี 2545

การเปลี่ยนแปลงอัตราส่วนทางการเงินของปี 2545 เปรียบเทียบกับปี 2544 และปี 2543
ได้แสดงไว้ตามตาราง (ค)